Kotleba, Marian, poslanec NR SR (2021-12-01):
Vážený pán predseda, vážené kolegyne, vážení kolegovia, máme tu návrh na uznesenie Národnej rady k situácii na bielorusko..., nazvem to tak pobaltsky, na bielorusko-poľských hraniciach a v samotnom tom texte, ako aj pri rokovaní výboru branno-bezpečnostného zaznelo len to á, len to á, že kvôli čomu teda je potrebné takéto uznesenie prijať, ale akosi absentujú tie dôvody, pre ktoré celá táto situácia vznikla. A ja preto potrebujem za, považujem za potrebné toto trošku vytiahnuť na svetlo sveta, aby keď už sa chceme tváriť tak strašne demokraticky, tak aby sme si nezakrývali oči pred pravdou. Pravda je taká, že, bolo to tu už spomenuté, ale iba tak veľmi rýchlo, že to, čo sa dnes deje, je zúfalou obrannou reakciou Bieloruského štátu na obrovský nátlak Európskej únie na Bielorusko. Je to reakciou suverénneho Bieloruského štátu, ktorý našťastie ešte nie je, ako Slovensko napríklad, podriadený diktátu Európskej únie, do ktorého vnútorných záležitostí sa Európska únia bez akéhokoľvek mandátu snažila miešať a podporovať tam procesy, ktoré mali viesť k zmene vnútropolitickej situácie. Nemôžme sa teda čudovať, že keď maličké Bielorusko bojuje s molochom, ako je Európska únia, tak sa uchyľuje aj k takýmto zúfalým a musím povedať, že nešťastným krokom, ktoré, samozrejme, ani my nejako neschvaľujeme a neoceňujeme, ale v boji proti nepomerne väčšiemu a silnejšiemu útočníkovi pri obrane proti takémuto útočníkovi, ktorým, žiaľ, je Európska únia, pričom Bielorusko sa bráni, musíme mať pochopenie pre to, že použité metódy nie sú celkom štandardné. Rovnako, a boli sme toho svedkami aj tu v Národnej rade Slovenskej republiky, sa aj Slovenská republika zamiešala do vnútropolitických záležitostí Bieloruska, keď sa priamo tu v Národnej rade Slovenskej republiky schvaľovali státisíce eur, státisíce eur na podporu politickej opozície v Bielorusku. Ja sa pýtam vás, predstavitelia súčasnej vlády a vládni poslanci, ako by sa vám páčilo, ak by zo zahraničia na Slovensko prúdili státisíce eur na podporu protestov proti vláde. Boli by toho plné médiá, rozprávali by ste o cudzích agentoch, o tom, že kto tu platí, ktoré strany. Ale zrazu, keď toto isté sa deje v Bielorusku, keď Slovensko je účastné toho, že sa podporuje aktivita, ktorá má viesť k nevolebnej, podotýkam, k nevolebnej zmene, to znamená, nedemokratickej, pretože dúfam, že všetci chápeme a vnímame a súhlasíme, že demokratická zmena je len zmena voľbami, tak zrazu vám to nevadí a zrazu odsudzujete Bielorusko. Preto je potrebné toto uznesenie, ktoré má svoje ratio, ktoré má svoju hodnotu, doplniť tak, aby bolo naozaj vyvážené a aby to posolstvo, ktoré má to uznesenie Národnej rady aj voči našim obyvateľom, ale aj obyvateľom celej Európskej únie, odovzdať, aby bolo akési generálne, všeobecné, nie len prezentované, že Bielorusko je to najhoršie na svete, najhoršie v Európe a všetci ostatní sú svätí za dedinou. A preto na základe tohto všetkého sme si spolu s kolegami Beluským a Schlosárom dovolili pripraviť doplňujúci a pozmeňujúci návrh a ja ho teraz prečítam. Pán predseda poprosím zastavenie času, ale stihnem to. Doplňujúci návrh poslancov Mariana Kotlebu, Rastislava Schlosára a Martina Beluského k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky v situácii na vonkajších hraniciach Európskej únie s Bieloruskom, tlač 799. 1. Za bod d) sa dopĺňa nové písmeno e), ktoré znie: „e) odmieta akúkoľvek nelegálnu imigráciu do členských štátov Európskej únie a to bez ohľadu na miesto prekročenia vonkajších hraníc Európskej únie a na pôvod nelegálnych imigrantov.“ Ďakujem pekne.